༄། ། བྱང་སེམས་འཛག་པའི་རྒྱུ་དྲུག་གི་སྲུང་ཐབས། ། 1$0000035 གུ་རུ་ན་མོ། ཐིག་ལེ་འཛག་པ་ཞེས་པ་ནི་དྲུག་སྟེ། བདེ་བ་སྐྱེས་ཏེ་གང་བས་འཛགགདོན་དང་བག་ཆགས་ཀྱི་རྨི་ལམ་དུ་འཛགནད་གཞི་ཆུ་དང་བསྡོངས་ཏེ་འཛགབུད་མེད་ཀྱི་རྐྱེན་གྱིས་ཆགས་པ་སྐྱེས་ཏེ་འཛགཁ་ཟས་མི་མཐུན་པས་རང་ཉམས་ཏེ་འཛགསྤྱོད་ལམ་གྱི་སྟོབས་ཀྱིས་དངུལ་དང་སྡོངས་ཏེ་འཛག་པའོ། ། དང་པོ་ཡིད་ཀྱི་རླུང་བཟུང་བས། སྣ་བུག་གཉིས་ཀྱི་བེམ་པོའི་རླུང་ལྡོག། དེས་རྩའི་མདུད་པ་གྲོལ། དྲོད་གཏུམ་མོའི་མེ་འབར། དེས་རྩ་དྲལ་སྟེ་འོ་མ་དང་འདྲ་བའི་ཁམས་འདུ། དེས་མར་དང་འདྲ་བའི་ཐིག་ལེ་འཕེལ། དེས་ཐིག་ལེ་འཛག་པ་ཡིན་ཏེ། བསྒོམས་པའི་རྗེས་སམ། དྲག་ཤུལ་དུ་ལངས་པའམ། འོ་དོད་བོས་པ་ལྟ་བུས་རྐྱེན་བྱས་ཏེ། འདི་ཚོར་བར་འཛག་པ་ཡིན་པས། སྲོག་གི་བར་ཆད་དུ་མི་འགྲོ་ཡང་། ཏིང་ངེ་འཛིན་གྱི་བར་ཆད་དུ་འགྲོ་བ་ཡིན། དེའི་བསྲུང་ཐབས་ནི། སྤྱོད་ལམ་དལ་བ་ལ་སོགས་བྱ། རྟེན་འབྲེལ་གྱིས་ཆོས་བསྲུང་བ་ནི། ལག་པ་གཉིས་ཁུ་ཚུར་བཅངས་ཏེ་བསྣོལ་ལ་བྲང་དུ་གཅིག་བཞགམིག་གྱེན་ལ་ཟློག་སྟེ་མ་ཕབ་པར་བཞག་ལ་བསྲུང་། སྟེང་རླུང་འགོག་པའི་སྦྱོར་བས་ཡང་སྲུང་བར་བྱའོ། ། ཐུར་དུ་འཛག་པ་བསྲུང་བས་སྟེང་དུ་སོང་སྟེ། མིག་དང་སྣ་བ་ནས་འཛག་ན། སེངྒེ་རྣལ་གྲོལ་གྱི་ཕྱག་རྒྱས་བསྲུང་། སྣ་བུག་གཉིས་ནས་ཁྲག་ཏུ་འཛག་ན། ལག་པ་གཉིས་ཁུ་ཚུར་བཅངས་ཏེ། སྙིང་ག་ནས་ཕྱིར་དྲག་ཏུ་ཡང་དང་ཡང་དུ་བརྐྱངས་པས་བསྲུང་ངོ་། ། གདོན་དང་བག་ཆགས་ཀྱི་སྟོབས་ཀྱི་འཛགརྨི་ལམ་དུ་འཛག་པ་ནི། གདོན་ཡིན་ན་དུས་ངེས་པ་ཅན་འཛག་སྟེ། རྨི་ལམ་ན་འཇིགས་ཤིང་ཉམ་ང་བ་དང་། རྟ་ལ་བཞོན་པ་དང་། གཡང་ལ་མཆོངས་པ་ལྟ་བུས་འཛག་པ་ཡིན། བག་ཆགས་ཡིན་ན་དུས་ངེས་པ་མེད་པར་འཛག། རྨི་ལམ་དུ་བུད་མེད་ལྷན་གཅིག་སྲེད་པ་ལྟ་བུ་ལ་བརྟེན་ནས་འཛག་སྟེ། དེ་གཉིས་གང་ཡང་མ་ཚོར་བར་འཛག་པ་ཡིན་པས་བསྲུང་བ་མ་བྱས་ན། སྲོག་གི་བར་ཆད་དུ་འགྲོ་བ་ཡིན་ནོ། ། དེ་ཡང་དུས་ངེས་པ་ཅན་དུ་འཛག་ན། དེའི་དུས་སུ་ལུས་ཙོག་པུ་བྱས་ཏེ། གཉིད་ལོག་པས་གདོན་གྱིས་མི་ཚུགས་པས་མི་འཆོར་བ་ཡིན་ནོ། ། ཡང་ན་སྲད་བུ་ནག་པོ་གཅིག་མདུད་པ་ཉེར་གཅིག་བྱས་ཏེ། ལྷག་པའི་ལྷའི་སྙིང་པོ་བརྒྱ་རྩ་བརྒྱད་དམ་ཉེར་གཅིག་བཟླས་ཏེ། སྐེད་པ་ལ་བཅིངས་པས་བསྲུང་། རྒྱལ་པོའི་གདོན་གནོད་ན་དཔའ་བོ་གཡུལ་དུ་བསད་པའི་རོ་བསྲེགས་པའི་རུས་པ་ཆུ་ལ་བརྡར་ཏེ། ལྟེ་བའི་ཐད་ཀར་མེ་ལོང་ཙམ་གཅིག་ཡང་ཡང་བྱུགས་ན་དེས་བསྲུང་ངོ་། ། བྱ་བ་དང་སྤྱོད་པའི་རྒྱུད་ནས་གསུངས་པའི་ཐུན་མོང་གི་བསྲུང་བ་ནི། དེ་ཡང་གཞོན་ནུས་བཀལ་བའི་སྐུད་པ་ནི། བཙོད་དུ་བཅོས་ལ་མདུད་པ་གཅིག་བྱས། སྲོད་ལ་རིགས་སྔགས་སྟོང་རྩ་བརྒྱད་བཟླས་ཏེ། སྐེད་པ་ལ་བཅིངས་ན། འདིས་ནི་སྒྲུབ་པོ་དག་གི་ཁུ་བ་རྟག་ཏུ་འཛིན་པར་འགྱུར་ཏེ། དེའི་སྔགས་ནི། ཨོཾ་བུ་ཏྲ་དྷ་ར་དྷ་ར། བྷན་དྷ་བྷན་དྷ། མི་སིང་ཐར་ཏེ་སྭ་ཧཱ། ཞེས་པའོ། ། དེ་ལྟ་བུའི་བསྲུང་བ་དེ་ནི་གང་ཡང་རུང་བ་ཞིག་གིས་བསྲུང་བར་ནུས་པ་ཡིན་ནོ། ། བག་ཆགས་ཀྱི་རྨི་ལམ་དུ་འཛག་པ་བསྲུང་བ་ནི། བུད་མེད་ཀྱི་གོས་ཀྱི་དྲི་མ་ཐུམ་པོ་བྱས་ཏེ། སྐེའམ་རྐེད་པ་ལ་བཏགས་ན་བརྟན་ངེས་པར་ཐུབ་བོ། ། ཟས་ནི་བཅུད་ཅན་བསྟེན། ཁྱད་པར་དུ་ལྟོ་སྟོང་ལ་ཚ་བ་གསུམ་གྱི་གམ་ཕྱེ་ཅུང་ཟད། གཅན་གཟན་ལ་སོགས་པ་དྲོ་བའི་ལྤགས་རས་ཀྱིས་་གསང་གནས་དང་རྐེད་པ་དཀྲིས། ལངས་ཏེ་གྲུ་མོས་སླེབ་པའི་གློ་གཉིས་སུ་རྒྱ་གྲམ་གྱི་རིས་བྱས་ཏེ། དབུས་སུ་སྤྲ་བའི་རིལ་མ་ཙམ་པའི་མེ་རྩ་ལྔ་བཏབ། དེས་ངེས་པར་བསྲུང་ངོ་། ། སྤང་བྱ་ནི་མེ་དང་ཉི་མ་དང་ལུས་ལ་དངུལ་ཐོན་པ་དང་། དྲག་ཤུལ་གྱི་སྤྱོད་ལམ་སྤང་། བསྟེན་པར་བྱ་བ་དལ་བ་བག་ཡངས་བདུད་རྩི་བསྟེན་པར་བྱ། བསྲུང་བ་ནི་ཚ་ཧ་ཅང་ཆེས་པའམ། ཆང་མང་བའམ། ལ་སྐ་ལ་སོགས་རྩུབ་པ་རྣམས་སྤང་ངོ་། ། ཨ་རུ་ར་འོ་མར་སྦངས་པ་རྒྱུན་དུ་བསྟེན། ། ། ། 1$0000024༧༦༨༽